ભારતની પ્રથમ તરતી પ્રયોગશાળા એટલે કે સંશોધન કરી શકે એવું જહાજ બ્રહ્મપુત્ર નદીમાં કાર્યરત થશે. આ પ્રયોગશાળાની ચોક્કસ તારીખ હજુ નક્કી નથી થઈ. પરંતુ આગામી દિવસોમાં પ્રયોગશાળા કાર્યરત થાય એટલા માટે ગુહાવટી સ્થિત 'ઈન્ડિયન ઈન્સ્ટિટયૂટ ઓફ ટેકનોલોજી' કામ કરી રહી છે. કેન્દ્ર સરકારના બાયોટેકનોલોજી ડિપાર્ટમેન્ટે થોડો સમય પહેલા જ નિર્ણય લઈને આ કામગીરી આઈઆઈટીને સોંપી હતી. આ લેબોરેટરીને 'બ્રહ્મપુત્ર બાયોડાયવર્સિટી એન્ડ બાયોલોજી બોટ (બી-૪)' નામ આપવામાં આવ્યું છે.